RREGULLORE
PËR ZGJEDHJEN DHE PUNËN E KËSHILLIT TË NDERIT TË ShGM-së
I. DISPOZITA TË PËRGJITHSHME
Neni 1
Me këtë rregullore rregullohet mënyra e punës së Këshillit të nderit të Shoqatës së Gazetarëve të Maqedonisë  (më tutje Këshilli i nderit), si dhe procedurat dhe mënyra e kryerjes së këtyre kompetencave:
- konstatimi i veprimit jo etik i anëtarit të ShGM-së, gjegjësisht veprim jo etik i anëtarit potencial të ShGM-së;
- ndjekja e realizimeve të parimeve dhe të dispozitave të Kodeksit të gazetarëve të Maqedonisë;

- shqyrtimi i rasteve dhe ngritja e procedurave që kanë të bëjnë me anëtarët e ShGM-së dhe sjellja e vendimeve për procedurat e ngritura;
- reagim i pavarur publik dhe prezantimi i mendimeve vlerësuese/gjykimeve në rast të shkeljes së parimeve dhe dispozitave të Kodeksit të gazetarëve të Maqedonisë;
- nxitja ose propozimi i pavarur i diskutimeve në trupat e tjerë të ShGM-së për dukuritë në informimin publik me të cilët shkelen parimet dhe dispozitat e Kodeksit të gazetarëve të Maqedonisë;
- nxitja e iniciativave deri te Këshilli drejtues i ShGM-së për ndryshimin e dispozitave ligjore ose akteve nënligjore që i pamundësojnë ose i shkelin parimet dhe dispozitat e Kodeksit të gazetarëve të Maqedonisë;
- angazhimi i ekspertëve dhe konsultuesve të jashtëm për nevojat e punës së tyre.

Neni 2
 Këshilli i nderit përbëhet nga  pesë anëtarë të cilët zgjidhen nga anëtarët e ShGM-së në Kuvend zgjedhor. Procedura për zbatimin e zgjedhjes nëpërmjet votimit është e përshkruar në Rregulloren për punën e Kuvendit të ShGM-së.
 Për anëtar të Këshillit të e nderit mund të kandidohet person i cili i plotëson kriteret nga kjo Rregullore. Kandidimi është i mundur sipas parimit të:
- vetëkandidim me mbështetje nga pesë anëtarë të rregullt
- kandidim me propozim nga së paku pesë anëtarë të rregullt.
Kandidimi për anëtar të Këshillit të nderit duhet të dorëzojë me shkrim ose në mënyrë elektronike më së voni tri ditë par4a mbajtjes së Kuvendit zgjedhor.  
Në afat prej  15 ditësh, Këshilli i nderit është i obliguar të mbajë mbledhje konstituive dhe në atë të zgjedh Kryetar.
Këshilli i nderit udhëhiqet nga Kryetari i Këshillit , i cili është i zgjedhur nga anëtarët e Këshillit  nga përbërja e tij.
Mbledhje të Këshillit të nderit thërret Kryetari i Këshillit, ftesa dërgohet nëpërmjet Shërbimit profesional të ShGM-së. 
Këshilli i nderit mbledhjet e tyre i mban në selinë e SHGM-së, nëse ka arsye mbledhja mund të mbahet edhe jashtë nga selia e SHGM-së.

 Anëtar  në Këshillin e nderit mund të jetë anëtari i rregullt i ShGM-së me së paku pesë vite përvojë profesionale, i cili i ka shlyer obligimet ndaj ShGM-së, i cili në edukimin e tij, në profilin e problematikës të cilin e ndjek nga aspekti profesional, nga angazhimi më i gjerë dhe njohja e rrethanave shoqërore dhe gjendjeve në gazetari dhe standardet bashkëkohore gazetareske të punës mund të jep kontribut përkatës në plotësimin e kompetencave të Këshillit.
 Anëtar në Këshillin e nderit nuk mund të merret në përgjegjësi personale as mund të përgjigjet për mendim të thënë në kuadër të kryerjes së punës së tij, përveç në rast të kryerjes së veprës penale në pajtim me Ligjin Penal të RM-së.
Neni 3
 Procedura para Këshillit të nderit mund të ndërmerr Kuvendi i ShGM-së, kryetari i Kuvendit të ShGM-së, Këshilli drejtues ose anëtar i Këshillit drejtues, si dhe së paku 10 anëtarë të ShGM-së dhe cili do Këshilltar i Këshillit të nderit.
Procedura ndërmerret në afat prej së paku 10 ditëve nga dita e paraqitjes.
Këshilli i nderit vendos plotfuqishëm me shumicë të thjeshtë, nëse në mbledhje janë të pranishëm së paku tre anëtar;

Mbledhja e Këshillit të nderit nuk është publike, por në atë mund të jetë i pranishëm anëtari gjegjësisht anëtarët sjellja e të cilëve është lëndë e shqyrtimit.
Në mbledhje mbahet procesverbal për të cilin është i obliguar njëri nga të punësuarit në Shërbimin profesional të ShGM-së.
Votimi në mbledhjen e Këshillit të nderit është i hapur, me propozim të shumicës së thjeshtë nga Këshilltarët e pranishëm mund të jetë i fshehtë. Deklarimi për propozimin për votim të fshehtë bëhet me votim të hapur. Procedura e realizimit e votimit të fshehtë është identike si e votimit të fshehtë në Kuvendin e ShGM-së.
Nëse për mbajtjen e mbledhjeve të Këshillit të nderit nuk mund të sigurohet kuorumi i nevojshëm, e për realizim të pa penguar dhe efikas të aktiviteteve të ShGM-së, mund të realizohet edhe votim elektronik (votim nëpërmjet postës elektronike) nga ana e anëtarëve të Këshillit të nderit. Votimi elektronik do të realizohet në mënyrë selektive dhe në situata të jashtëzakonshme. Kryetari i Këshillit të nderit në varësi nga natyra dhe urgjenca e pikëve të Rendit të ditës, për çdo rast në mënyrë individuale vendos a do të realizohet votimi elektronik ose përsëri do të thërret mbledhjen e njëjtë të Këshillit. Kryetari i Këshillit të nderit, mund të vendos votimi elektronik të realizohet për të gjithë pikët e Rendit të ditës apo vetëm për pikë të caktuara. Ato pikë të rendit të ditës për të cilat nuk do të kryhet votimi elektronik, do të vihen në Rend të ditës në mbledhjen e ardhshme. 
Votimi nëpërmjet postës elektronike do të ketë fuqi të njëjtë juridike dhe veprim obligues, si edhe votimi i bërë në mbledhjen e Këshillit të nderit.
Neni 4
Funksioni i Këshillit të nderit është:
 - vendimmarrës;

 - konsultativ. 

Neni 5
Këshilli i Nderit i dorëzon vendimet e tij te Bordi Drejtues në formë propozimi.

Propozimet e Këshillit të Nderit nuk janë të detyrueshme për BD-në, por rekomandimi i pranuar nga BD-

ja është i detyrueshëm për pjesëmarrësit në procedurën para Këshillit të Nderit.
Neni 6
Kundër vendimit të KD-së të sjellë në bazë të rekomandimit të pranuar nga Këshilli i nderit, lejohet ankesë deri te Kryetari i ShGM-së.
Neni 7
Këshilli i Nderit, në një mbledhje paraprake, vendos nëse do të hapë një procedurë për

konstatimin e veprimit joetik lidhur me një ankesë të dorëzuar më parë.

Nëse Këshilli i Nderit konstaton se janë përmbushur parakushtet formale dhe faktike për nisjen e

një procedure për vlerësimin e sjelljes joetike të një anëtari të KEMM-it, atëherë procedura hapet

menjëherë.

Procedura për konstatimin e veprimit joetik në KEMM është urgjente dhe konfidenciale. Ajo

duhet të nisë brenda një afati jo më të gjatë se 7 ditë.

Procedura zhvillohet pa praninë e publikut dhe me respektimin e imazhit dhe dinjitetit të anëtarit.
Neni 8
Këshilli i nderit në mbledhje preliminare vendos a do të ndërmerr procedurë për vërtetimin e veprimit jo etik në bazë të dërgimit paraprakisht. të parashtresës. 
. Nëse Këshilli i nderit përcakton se janë të plotësuar supozimet formale dhe faktike për fillimin e procedurës për vlerësim për veprim jo etik të anëtarit të ShGM-së,  menjëherë do të kalojë në hapjen e procedurës për vlerësim.
Procedura për vërtetimin e veprimit jo etik në ShGM është urgjente dhe me karakter sekret.
Procedura zhvillohet pa praninë e opinionit dhe me respektimin e autoritetit dhe dinjitetit të anëtarit.
II. KËRKESË PËR FILLIMIN E PROCEDURËS
Neni 9
Procedurën për vërtetimin e veprimit jo etik të anëtarit të ShGM-së fillon me Kërkesë të subjektit nga neni 3 paragrafi 1 i kësaj Rregulloreje.
Në kërkesën nga paragrafi 1 i këtij neni përmenden arsyet në të cilat bazohet fillimi i procedurave për vërtetimin e veprimit jo etik të anëtarit në ShGM.
Me kërkesën dorëzohen edhe dëshmi në të cilat bazohet kërkesa.
Neni 10
Kërkesa dorëzohet deri te Këshilli i nderit i ShGM-së e cila regjistrohet në Procesverbal dhe për këtë formohet lënda.
III. PROCEDURA PARAPRAKE
Neni 11

Këshilli i nderit e dorëzon kërkesën personalisht deri tek anëtari kundër të cilit e njëjta është parashtruar.
Anëtari mund të përgjigjet me shkrim në provat nga kërkesa ose të jep deklaratë me gojë me procesverbal në afat prej 8 ditëve nga pranimi i kërkesës.

Bashkë me përgjigjen në kërkesën anëtari i dorëzon të gjitha dëshmitë me të cilat u kundërvihet provave nga kërkesa.
Neni 12

Këshilli i nderit siguron të dhëna dhe dëshmi që janë në interes për përcaktimin e gjendjes në lidhje me vërtetimin e veprimit jo etik të anëtarit të ShGM-së.
Neni 13

Në bazë të të dhënave dhe dëshmive të siguruara nga neni 9 të kësaj Rregullore, Këshilli i nderit sjell vendim për fillimin ose mos fillimin e procedurës për vlerësimin e veprimit jo etik të anëtarit të ShGM-së.
IV. FILLIMI I PROCEDURËS 
Neni 14

Nëse Këshilli i nderit vlerëson se ekzistojnë kushte për fillimin e procedurës për vlerësimin e sjelljes jo etike, thërret mbledhje në të cilën diskuton për kërkesën.
14.2. Vendimi nga paragrafi 1 i këtij neni, Këshilli i nderit e sjell me shumicë votash e së paku tre anëtarëve të pranishëm të Këshillit të nderit.
Neni 15

Vendimi dorëzohet deri te parashtruesi i kërkesës dhe anëtari, kurse Këshilli i nderit lëndën me të gjitha shkresat ia dorëzon Këshillit drejtues. 
Neni 16

Këshilli i nderit mund që përkohësisht të suspendojë anëtar nga anëtarësia në ShGM, kur për atë është parashtruar procedurë për vërtetimin e përgjegjësisë, në pajtim me Rregulloren për pranimin e anëtarëve.
Neni 17

Në diskutim ftohen parashtruesi i kërkesës dhe anëtari. 

Nëse pjesëmarrësit nga paragrafi 1 i këtij neni të cilët janë të ftuar në mënyrë të rregullt nuk vijnë dhe mungesën nuk e arsyetojnë, diskutimi do të mbahet.
Neni 18

Në diskutim do të nxirren dëshmitë të propozuara nga parashtruesi i kërkesës, anëtari, si edhe dëshmitë të cilat i ka siguruar Komisioni.
Anëtari ka të drejtë të prononcohet për të gjitha dëshmitë të nxjerra në diskutim.
Neni 19

Për veprimet e ndërmarra në diskutim përpilohet procesverbal. 
Procesverbalin e udhëheq person të cilin e përcakton Këshilli i nderit, nga radhët e Zyrës ekzekutive të ShGM-së.
Procesverbali përmban: ditën, orën, vendin e mbajtjes së shqyrtimit, anëtarët e Këshillit të nderit dhe personi që e udhëheq procesverbalin, emrat e personave të pranishëm, deklarata e parashtruesit të kërkesës, deklarata e anëtarit, gjegjësisht e personit të autorizuar nga ai dhe dëshmitë që janë dhënë.
Procesverbalin e nënshkruajnë parashtruesi i kërkesës, anëtari ose personi i autorizuar nga ai, anëtarët e Këshillit të nderit dhe personi që e udhëheq procesverbalin.
 Parashtruesi dhe Këshilltari i Këshillit të nderit mund të përcaktojë që e tërë rrjedha ose një pjesë e diskutimit të shënohet me shënime stenografike, gjegjësisht të bëhet incizimi tonik që paralajmërohet prej përpara në mënyrë të qartë.
Shënimet stenografike gjegjësisht incizimi tonik në afat prej tri ditësh  do të përkthehen me shkrim, do të kontrollohen dhe do t’i bashkëngjitet procesverbalit bashkë me kopje nga incizimi tonik. 
Neni 20

Këshilli i nderit në afat prej pesë ditëve pas mbarimit të diskutimit dorëzon raport për gjendjen e konstatuar dhe jep propozim deri te KD-ja që ai të jep vendim:
- për ndërprerjen e procedurës;
- për kritikë ndaj anëtarit për sjellje jo etike;
- për përjashtim nga ShGM-ja.
Neni 21

Raporti duhet t’i përmbajë të gjitha shkresat dhe aktet që gjatë procedurës Komisioni i ka pasur në dispozicion, deklarimin e anëtarit, përshkrim të veprimeve të ndërmarra, si dhe propozim të arsyetuar për vendosjen e Këshillit të nderit.
V. SJELLJA E VENDIMEVE SIPAS PROCEDURËS SË KËDHILLIT TË NDERIT
Neni 22

BD, me një vendim të marrë bazuar në Statutin e KEMM-it dhe në Rregulloren për punën e BD-së, do t’i propozojë Kryetarit të BD-së ose një anëtari të BD-së që të nënshkruajë vendimin për përjashtimin nga anëtarësia e KEMM-it të anëtarit për të cilin është konstatuar sjellje joetike.
Neni 23

. KD-ja, me Vendim të sjellë në bazë të statutit të ShGM-së dhe në bazë të Rregullores për punën e KD-së, do t’i propozojë Kryetarit të ShGM-së të firmos vendimin për  përjashtimin nga anëtarësia e ShGM-së të anëtarit për të cilin është konstatuar veprimi jo etik.
Neni 24

. Vendimi përgatitet me shkrim në afat prej 3 ditëve nga dita e sjelljes. 
. Kopje nga Vendimi i dorëzohet anëtarit, , parashtruesit të kërkesës dhe Kryetarit të ShGM-së. 
Neni 25

. Kundër vendimit të KD-së për përjashtim të anëtarit, anëtari ka të drejtë në ankesë deri te Kryetari i ShGM-së, në afat prej 8 ditëve nga dita e pranimit të Vendimit.
VI. PROCEDURA PËR REAGIM PUBLIK TË KËSHILLIT TË NDERIT
Neni 26

Këshilli i nderit në mënyrë të pavarur reagon publikisht dhe jep mendime vlerësuese/gjykime në rast të shkeljes së parimeve dhe dispozitave të Kodeksit të gazetarëve të Maqedonisë, pas Vendimit të sjellë paraprakisht.
Vendimi për llojin, mënyrën dhe përmbajtjen e reagimit, Këshilli i nderit e sjellë në mbledhje me procedurë të rregullt, me shumicë të thjeshtë.
Reagimi publik mund të bëhet në çdo mënyrë të lejuar juridikisht e me të cilin nuk do të dëmtohet autoriteti dhe dinjiteti i ShGM-së dhe anëtarëve të saj.
Reagimi publik sipas përmbajtjes, llojit dhe tonit të tij duhet të jetë përkatës me shkakun e tij.

VII. NDRYSHIMI DHE PLOTËSIMI I RREGULLORES 
Neni 27
Ndryshimet dhe plotësimet e kësaj Rregulloreje bëhet në mënyrë dhe në procedurë që vlen edhe për sjelljen e tij.
Neni 28
Kjo Rregullore hyn në fuqi nga dita e miratimit të saj. 
Shkup, 30.11. 2024
Mladen Chadikovski, Kryetar

